CELEX: 22022D1102
Language: sl
Date: 2022-06-21 00:00:00
Title: Sklep št. 1/2022 Odbora veleposlanikov AKP-EU z dne 21. junija 2022 o spremembi Sklepa št. 3/2019 Odbora veleposlanikov AKP-EU o sprejetju prehodnih ukrepov na podlagi člena 95(4) Sporazuma o partnerstvu AKP-EU [2022/1102]

1.7.2022   
               
               
                  SL
               
               
                  Uradni list Evropske unije
               
               
                  L 176/88
               
            
         SKLEP št. 1/2022 ODBORA VELEPOSLANIKOV AKP-EU
         z dne 21. junija 2022
         o spremembi Sklepa št. 3/2019 Odbora veleposlanikov AKP-EU o sprejetju prehodnih ukrepov na podlagi člena 95(4) Sporazuma o partnerstvu AKP-EU [2022/1102]
         ODBOR VELEPOSLANIKOV AKP-EU JE –
         ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (1) ter zlasti člena 15(4) in člena 16(2) v povezavi s členom 95(4) Sporazuma,
         ob upoštevanju naslednjega:
         
                     (1)
                  
                  
                     Sporazum o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (v nadaljnjem besedilu: Sporazum o partnerstvu AKP-EU), je bil podpisan v Cotonouju 23. junija 2000 in je začel veljati 1. aprila 2003. V skladu s Sklepom št. 3/2019 Odbora veleposlanikov AKP-EU (2) (v nadaljnjem besedilu: Sklep o prehodnih ukrepih) se uporablja do 30. junija 2022.
                  
               
                     (2)
                  
                  
                     Na podlagi člena 95(4), prvi pododstavek, Sporazuma o partnerstvu AKP-EU, so se septembra 2018 začela pogajanja o novem sporazumu o partnerstvu AKP-EU (v nadaljnjem besedilu: novi sporazum). Novi sporazum do 30. junija 2022, datuma prenehanja veljavnosti sedanjega pravnega okvira, še ne bo pripravljen za uporabo. Zato je treba spremeniti sklep o prehodnih ukrepih, da se dodatno podaljša uporaba določb Sporazuma o partnerstvu AKP-EU.
                  
               
                     (3)
                  
                  
                     V člena 95(4), drugi pododstavek, Sporazuma o partnerstvu AKP-EU, je določeno, da Svet ministrov AKP-EU sprejme morebitne prehodne ukrepe, ki so potrebni, dokler ne začne veljati novi sporazum.
                  
               
                     (4)
                  
                  
                     Svet ministrov AKP-EU je na podlagi člena 15(4) Sporazuma o partnerstvu AKP-EU 23. maja 2019 prenesel pooblastila za sprejetje prehodnih ukrepov na Odbor veleposlanikov AKP-EU (3).
                  
               
                     (5)
                  
                  
                     Zato je ustrezno, da Odbor veleposlanikov AKP-EU, na podlagi člena 95(4) Sporazuma o partnerstvu AKP-EU, sprejme sklep o spremembi sklepa o sprejetju prehodnih ukrepov, da bi uporabo določb Sporazuma o partnerstvu AKP-EU, podaljšali do 30. junija 2023 ali do začetka veljavnosti novega sporazuma ali do začetka začasne uporabe novega sporazuma med Unijo in državami AKP, kar nastopi prej.
                  
               
                     (6)
                  
                  
                     Določbe Sporazuma o partnerstvu AKP-EU se bodo še naprej uporabljale, da bi se ohranila kontinuiteta odnosov med Unijo in njenimi državami članicami na eni strani ter državami AKP na drugi strani. Skladno s tem spremenjeni prehodni ukrepi niso namenjeni za spremembe Sporazuma o partnerstvu AKP-EU, kot je določeno v členu 95(3) Sporazuma –
                  
               SPREJEL NASLEDNJI SKLEP:
         
            Člen 1
            V členu 1 Sklepa št. 3/2019 Odbora veleposlanikov AKP-EU se besedilo „30. junija 2022“ nadomesti s „30. junija 2023“.
         
         
            Člen 2
            Ta sklep začne veljati 1. julija 2022.
         
         
            V Bruslju, 21. junija 2022
            
               
                  Za Svet ministrov AKP-EU
               
               
                  Odbor veleposlanikov AKP-EU
               
               
                  predsednik
               
               Daniel Emery DEDE
            
         
         
            (1)  UL L 317, 15.12.2000, str. 3. Sporazum o partnerstvu AKP-EU je bil spremenjen s sporazumom, podpisanim v Luxembourgu 25. junija 2005 (UL L 209, 11.8.2005, str. 27), in s sporazumom, podpisanim v Ouagadougouju 22. junija 2010 (UL L 287, 4.11.2010, str. 3).
         
            (2)  Sklep št. 3/2019 Odbora veleposlanikov držav AKP-EU z dne 17. decembra 2019 o sprejetju prehodnih ukrepov na podlagi člena 95(4) Sporazuma o partnerstvu AKP-EU (UL L 1, 3.1.2020, str. 3).
         
            (3)  Sklep št. 1/2019 Sveta ministrov AKP-EU z dne 23. maja 2019 o prenosu pooblastil za odločitev o sprejetju prehodnih ukrepov na podlagi člena 95(4) Sporazuma o partnerstvu AKP-EU na Odbor veleposlanikov AKP-EU (UL L 146, 5.6.2019, str. 114).